I september udgiver forfatteren Jens Henrik Jensens den nye thriller "De hængte hunde", der udspiller sig i det himmerlandske. Romanens hovedperson, krigsveteranen Niels Oxen, slår lejr i Rold Skov for at leve det simple liv. Læserne kommer i den forbindelse til at stifte bekendtskab med en lang række lokaliteter, så som Gravlev Kilde, Lindenborg Ådal, Rold Storkro, Skørping, Rebild osv. Rold Skov er i bogen gerningssted for et drab, som Nordjyllands Politi kommer til at efterforske. Jens Henrik Jensen slog igennem med trilogien Kællingen i Kraków (1997), Hofnarren i Murmansk (1999) og Ulven i Banja Luka (2002). Han indledte derefter den anmelderroste serie om kriminalassistent Nina Portland. Flere af Jens Henrik Jensens bøger er udgivet i en række europæiske lande.
Middelalderslottet Nørlund Slot i udkanten af Rold Skov spiller en central rolle i en ny thriller.